Narodna skupština Republike Srpske

Narodna skupština Republike Srpske (NSRS) jest najviše predstavničko tijelo i nosilac ustavotvorne i zakonodavne vlasti u Republici Srpskoj. Sastoji se iz 83 narodna zastupnika i sjedište se nalazi u Banjoj Luci.

 Historija 
Skupština je osnovana 24. oktobra 1991. kao Skupština srpskog naroda u Bosni i Hercegovini. Na prvoj sjednici održanoj u Sarajevu, raspisan je plebiscit i usvojena Deklaracija o ostajanju srpskog naroda u zajedničkoj državi Jugoslaviji. Referendum na kome su se Srbi izjasnili o ostanku u Jugoslaviji održan je 9. i 10. novembra 1991.

Smatralo se da je osnivanje Skupštine srpskog naroda u Bosni i Hercegovini i konstituiranje Republike Srpske bila potrebna za očuvanjem identiteta i državnosti Srba u Bosni i Hercegovini. Uporedo s političkom borbom koju su izabrani predstavnici srpskog naroda vodili u Skupštini Republike Bosne i Hercegovine za očuvanje statusa - općine s većinskim srpskim stanovništvom samoorganiziraju se i ujedinjuju u "Zajednicu općina", a potom se formiraju pet srpskih autonomnih oblasti:
 SAO Bosanska krajina (SAO Krajina)
 SAO Semberija (SAO Sjeveroistočna Bosna)
 SAO Romanija (SAO Romanija-Birač)
 SAO Hercegovina (SAO Istočna/Stara Hercegovina)
 SAO Sjeverna Bosna

Nakon toga, Narodna skupština Republike Srpske donosi Deklaraciju o proglašenju Republike srpskog naroda Bosne i Hercegovine 9. januara 1992. u Sarajevu, osiguravajući je kao konstituantu (ustavotvornu skupštinu), Ustavom koji je donesen 28. februara 1992, pravnu moć i pravnu sigurnost, legalitet i legitimitet tadašnje Srpske Republike Bosne i Hercegovine. Kasnije je na osnovu rezultata Novembarskog referenduma Srpska Republika Bosna i Hercegovina proglašena za federalnu jedinicu u sastavu Savezne Republike Jugoslavije.

Bošnjačkim/Muslimanskim i hrvatskim strankama bio je cilj nezavisnost i stvaranje federalne države Bosne i Hercegovine ali Srbi su smatrali da će se time odvojiti srpski narod, te da bi Srbi iz Bosne i Hercegovine time dobili status nacionalne manjine. Takav odnos i stanje uticali su na to da su srpski poslanici konstituirali srpski blok poslanika od ukupno 83 poslanika, pretežno iz Srpske demokratske stranke, zatim iz Srpskog pokreta obnove, Socijaldemokratske partije i Saveza reformskih snaga Jugoslavije. Bio je to prvi korak ka početku stvaranja današnje Republike Srpske i Narodne skupštine Republike Srpske.

Tokom rata u Bosni i Hercegovini iz sigurnosnih razloga Narodna skupština se premješta na teritoriju današnjeg Istočnog Sarajeva, funkcionira i zasjeda na Palama. Jedna od najdužih sjednica u historiji Skupštine održana je 5. maja 1993. na Jahorini, kada su poslanici 17 sati raspravljali Vance-Owenovom planu. Od 1998. administrativno sjedište Narodne skupštine Republike Srpske prelazi u Banju Luku, gdje se nalazi i danas.

Po završetku rata, potpisivanjem Dejtonskog mirovnog sporazuma (1995) Narodna skupština preuzima primarnu odgovornost provođenja normativne entitetske reizgradnje i obnove, te kao zakonodavni organ predvodi i neposredno sprovodi zakonske reforme kroz koje Republika Srpska prolazi u poslijeratnim godinama.

Sastav Narodne skupštine, po modernim parlamentarnim principima, čine 83 narodna poslanika koje narod u Republici Srpskoj bira na neposrednim općim izborima. Narodni poslanici u Narodnoj skupštini birali su se do 2002. na mandat u trajanju od dvije godine, a od 2002. u skladu s novom zakonskom regulativom, narodni poslanici se biraju na mandat u trajanju od četiri godine.

 Izbori i sazivi 
Narodna skupština Republike Srpske do sada je funkcionisala u 11 saziva:
IzboriSazivPeriodOpći izbori u SR Bosni i Hercegovini 1990.I saziv24. oktobar 1991 - 14. oktobar 1996.Opći izbori u Bosni i Hercegovini 1996.II saziv19. oktobar 1996 - 27. decembar 1997.Prijevremeni izbori u Bosni i Hercegovini 1997.III saziv27. decembar 1997 - 19. oktobar 1998.Opći izbori u Bosni i Hercegovini 1998.IV saziv19. oktobar 1998 - 16. decembar 2000.Opći izbori u Bosni i Hercegovini 2000.V saziv16. decembar 2000 - 28. novembar 2002.Opći izbori u Bosni i Hercegovini 2002.VI saziv28. novembar 2002 - 9. novembar 2006.Opći izbori u Bosni i Hercegovini 2006.VII saziv9. novembar 2006 - 15. novembar 2010.Opći izbori u Bosni i Hercegovini 2010.VIII saziv15. novembar 2010 - 24. novembar 2014.Opći izbori u Bosni i Hercegovini 2014.IX saziv24. novembar 2014 - 19. novembar 2018.Opći izbori u Bosni i Hercegovini 2018.X saziv19. novembar 2018 - 15. novembar 2022.Opći izbori u Bosni i Hercegovini 2022.XI sazivod 15. novembra 2022.

 Spisak predsjednika 
Od nastanka Narodne skupštine Republike Srpske do danas bilo je 8 predsjednika u 11 saziva:
#PortretIme i prezimeMandatSazivStranka 1.bez okvira|107x107pikselMomčilo Krajišnik25. oktobar 1991.maj 1996.I sazivSDS 2.bez okvira|107x107pikselDragan Kalinićmaj 1996.19. oktobar 1998.I sazivII sazivIII saziv 3.80pxPetar Đokić19. oktobar 1998.16. decembar 2000.IV sazivSP 4.bez okvira|107x107pikselDragan Kalinić16. decembar 2000.20. juli 2004.V sazivVI sazivSDS 5.80pxDušan Stojičić20. juli 2004.28. februar 2006.VI saziv 6.bez okvira|107x107pikselIgor Radojičić28. februar 2006.24. novembar 2014.VI sazivVII sazivVIII sazivSNSD 7.bez okvira|98x98pikselNedeljko Čubrilović24. novembar 2014.15. novembra 2022.IX sazivX sazivDNSDEMOS 8.bez okvira|100x100pikselNenad Stevandić15. novembra 2022.trenutnoXI sazivUS

 Odbori 
 Odbor za privredu i finansije
 Zakonodavni odbor
 Odbor za politički sistem, pravosuđe i upravu
 Odbor za odbranu i sigurnost
 Odbor za zaštitu prava izbjeglica i prognanika
 Odbor za predstavke, prijedloge i društveni nadzor
 Odbor jednakih mogućnosti
 Odbor za zaštitu okoliša
 Odbor za ustavna pitanja
 Odbor za praćenje stanja u oblasti penzijsko-invalidskog osiguranja
 Odbor za boračko-invalidsku zaštitu
 Odbor za obrazovanje, nauku, kulturu i informisanje
 Odbor za zdravstvo, rad i socijalnu politiku
 Odbor za pitanja mladih
 Odbor za poljoprivredu, šumarstvo i vodno
 Odbor za evropske integracije i regionalnu saradnju

 Sjedište 
Sjedište Narodne skupštine nalazi se u Banjoj Luci na adresi Trg jasenovačkih žrtava 1 (u nekadašnjoj zgradi Doma Jugoslavenske narodne armije i Doma Vojske Republike Srpske). Ispred zgrade Skupštine se nalazi Trg jasenovačkih žrtava na kome se nalazi spomenik Topola užasa. Do 30. aprila 2018. zgrada Skupštine bila je na adresi Vuka Karadžića 2.

 Također pogledajte 
 Politika Bosne i Hercegovine
 Politika Republike Srpske
 Predsjednik Narodne skupštine Republike Srpske
 Ustav Bosne i Hercegovine
Ustav Republike Srpske
 Predsjednik Republike Srpske
 Vlada Republike Srpske
 Vijeće naroda Republike Srpske
Senat Republike Srpske
 Parlamentarna biblioteka

 Reference 

 Vanjski linkovi 

 Zvanični veb-sajt NSRS-a


Kategorija:Politika Bosne i Hercegovine
Kategorija:Politika Republike Srpske
Kategorija:Institucije Republike Srpske
Republika Srpska